FI
C 252/76
Euroopan unionin virallinen lehti
17.7.2023
Vaatimukset Kantaja vaatii unionin yleistä tuomioistuinta — kumoamaan 15.7.2022 annetun johtokunnan päätöksen nro [salassa pidettävä] (1) — määräämään kantajalle korvauksen, jonka kohtuullisena määränä pidetään 5 000 euroa, vahingosta, joka on aiheutunut esiin nostetuista lainvastaisuuksista ja jota riidanalaisen päätöksen kumoaminen ei riittävällä tavalla kata — velvoittamaan vastaajan korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa viiteen kanneperusteeseen.
1) Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 24 artiklan rikkomiseen moninkertaistamalla lainvastaisesti menettelyjä ja viranomaisia, jolla on oikeus tehdä palvelukseen ottamista koskevia sopimuksia (jäljempänä nimittävä viranomainen), kantajan avustamispyynnön käsittelyä varten, mikä tarpeettomasti monimutkaisti asiakirja-aineistoa, jonka valtaosa sivuutettiin tutkittaessa toista pyyntöä sillä seurauksella, että asiayhteyttä on vääristelty.
2) Toinen kanneperuste, joka perustuu nimittävien viranomaisten moninkertaistamiseen ja puolueettomuusperiaatteen laiminlyöntiin vähintäänkin objektiivisesti.
Kantaja vetoaa eturistiriitaan ja hänen asiakirja-aineistonsa toista, puolueetonta hallinnollista tutkimusta koskevan oikeuden epäämiseen.
3) Kolmas kanneperuste, joka koskee nimittävän viranomaisen tekemää oikeudellista virhettä, koska tämä tarkasteli kantajan avustamispyyntöä henkilöstösääntöjen 12a artiklan kannalta eikä tehnyt arviota 12 artiklan kannalta, mistä seurasi ilmeinen arviointivirhe kantajaan kohdistuvan epäsopivan käytöksen olemassaolon osalta.
4) Neljäs kanneperuste, joka perustuu tehokasta kuulemista koskevan oikeuden loukkaamiseen sillä perusteella, että kantajalle ei toimitettu kaikkia seikkoja, joiden perusteella tutkijat laativat hallinnollista tutkintaa koskevan kertomuksensa ja joiden perusteella nimittävä viranomainen teki päätöksensä, ainakaan ajoissa, millä rikottiin oikeutta oikeudenmukaiseen menettelyyn.
5) Viides kanneperuste, joka perustuu avustamisvelvollisuuden laiminlyöntiin, koska vastaaja ei toteuttanut asianmukaisia toimia tutkinnan aikana ja näin ei noudatettu kohtuullista määräaikaa.
(1)
Luottamukselliset tiedot poistettu.
Kanne 24.5.2023 – Fridman v. neuvosto (Asia T-296/23) (2023/C 252/91) Oikeudenkäyntikieli: ranska Asianosaiset Kantaja: Mikhail Fridman (Lontoo, Yhdistynyt kuningaskunta) (edustajat: asianajajat T. Marembert ja A. Bass) Vastaaja: Euroopan unionin neuvosto
Vaatimukset Kantaja vaatii, että unionin yleinen tuomioistuin — kumoaa rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 13.3.2023 annetun neuvoston päätöksen (YUTP) 2023/572 (1) siltä osin kuin se koskee kantajaa